Narmada

Narmada eller Nerbudda (hindi: नर्मदा – narmadā, uttales: ) er en av Indias hellige elver. Den renner fra det sentrale India i vestlig retning, og munner ut i Det arabiske hav. Den er 1 312 km lang, med et nedbørfelt på 96 260 km². Den er en av bare tre større elver som renner øst-vest i India, og ligger i en riftdal. Fordelingen av vassdraget er på Madhya Pradesh (1 077 km, 85 000 km²), Maharashtra (74 km, 2 000 km²), Gujarat (161 km, 9 000 km²).

Narmada har sitt utspring i den nordlige delen av delstaten Madhya Pradesh, ved toppen av Amarkantak. Elven slynger seg over de første 320 km av sitt løp mellom åsene i Mandlahøylandet, som utgjør begynnelsen på Satpurafjellene. Den renner deretter forbi Jabalpur gjennom vakre marmorklipper (Bheraghat) som kiler seg inn mot Narmada elveløp. Elven renner deretter i sørvestlig retning gjennom dalen som dannes av  Vindhya- og Satpurafjellene. Den rundt 20 km lange munningen ligger nord for Surat i Khambhatgulfen i Det arabiske hav.

Nedbørfeltet omfatter de nordlige utløperne av Satpurafjellene. Den lengste sideelven er Tawa. Sammen med Vindhyafjellene danner Narmada en slags grense mellom det nordlige India (spesielt Gangessletta) og det sydlige India (Deccan). Elven brukes ikke bare til irrigasjon, men også til båttrafikk. I regntiden kan også større skip fra tid til annen trafikkere deler av elven.

Narmada er nest etter Ganges ansett som Indias helligste elv. Det befinner seg derfor langs elveløpet mange pilegrimssteder, som for eksempel Maheshwar i Madhya Pradesh. Når de spesielt fromme skal gjøre sin valfart reiser de fra kilde til munning og tilbake på motsatt side av elven. Disse pilegrimsreisene kan ta opptil to år å gjennomføre.

 Regulering og vannkraft 
Reguleringen av elven overvåkes blant annet av Narmada Valley Development Authority (NVDA), som  er knyttet til delstaten Madhya Pradesh, og har hovedkontor i Bhopal nord for elveløpet. Narmada-elven har prosjekterte planer for i alt om lag 30 demninger, heriblant noen av de største i Indias historie. Verdensbanken deltar i finansieringen av flere anleggsarbeider. Demningene som er under bygging eller reist allerede, er dels irrigasjons- og vannforsyningsanlegg, og dels kraftverk for produksjon av strøm – eller begge deler. Demningene omfatter følgende prosjekt, regnet nedenfra utløpet av Narmada og oppover (østover) elveløpet:

 Demning Elv, distrikt Delstat Effekt MW Status Karjan-demningen Karjan, Bharuch Gujarat  Bhatpur-demningen Karjan, Bharuch Gujarat  Heran-demningen Orsing, Vadodara/Narmada Gujarat   Sukhi-demningen Orsing, Vadodara Gujarat   Orsan-demningen ? Orsing, Vadodara Gujarat   Sardar Sarovar-demningen Narmada, Narmada/Dhule Gujarat/Maharashtra 1450 Under bygging Jobat-demningen  , Jhabua Madhya Pradesh    Nedre Goi-demningen Goi, Barwani Madhya Pradesh    Man-demningen Man, Dhar Madhya Pradesh   Irrigasjon og vannforsyning, under utbygging Maheshwar-demningen Narmada, Khargon Madhya Pradesh 400  Omkareshwar-demningen Narmada, Khargon Madhya Pradesh 520 Flerbruksanlegg, igangsatt 2007 Indira Sagar-demningen Narmada, Khandwa Madhya Pradesh 1000 Under bygging siden 1992 Sukta-demningen Sukta, Khandwa Madhya Pradesh Irrigasjon og vannforsyning, ferdig 1984 Kolar-demningen Kolar, Sehore Madhya Pradesh Irrigasjon og vannforsyning, under utbygging Tawa-demningen Tawa, Hoshangabad Madhya Pradesh  Irrigasjon, ferdig 1992-93 Barna-demningen Bareli?, Raisen Madhya Pradesh Irrigasjon, ferdig 1978 Dhudhi-demningen Dhudhi, Chhindwara Madhya Pradesh Sitareva-demningen Sitareva, Chhindwara Madhya Pradesh 15 Utbygging starter ved Ghummarcamp Shakkar-demningen Shakkar, Narsimhapur Madhya Pradesh Sher-demningen Sher, Narsimhapur Madhya Pradesh Chink-demningen Narmada, Narsimhapur Madhya Pradesh   Ataria-demningen ? (elv), Jabalpur/Katni Madhya Pradesh Bargi-demningen Narmada, Jabalpur Madhya Pradesh 105 Vannforsyning, under utbygging Matiyari-demningen  (elv), Mandla  Madhya Pradesh  Irrigasjon, ferdig 1992 Basania-demningen Narmada, Mandla Madhya Pradesh   Hallon-demningen Hallon, Balaghat  Madhya Pradesh   Øvre Burmier-demningen ? Banger, Dindori  Madhya Pradesh   Rosara-demningen Narmada, Mandla Madhya Pradesh   Raghavpur-demningen Narmada, Mandla Madhya Pradesh   Øvre Narmada-demningen Narmada, Dindori  

I den nederste delen av elven er Sardar Sarovar-demningen med tilhørende vannkraftverk på 1450 MW under bygging, som en del av det sterkt omstridte Sardar-Sarovar-vanningsprosjektet som skal gi irrigasjon til 18 00 km² land i Gujarat i vest og Rajasthan i nord. Motstandere av prosjektet dannet bevegelsen Narmada Bachao Andolan (Redd-Narmada-bevegelsen) under ledelse av Medha Patkar. I 1999 fikk imidlertid bevegelsen ikke medhold i en avgjørelse i indisk høyesterett. I 2006 avgjorde Høyesterett tvert imot at demningen kunne forhøyes.


 Se også 
 Liste over verdens lengste elver
 Vishwamitri

 Eksterne lenker 

 Nettsted for «Friends of the river Naramada», en indisk organisasjon mot dambygging i Narmada 

Kategori:Elver i India
Kategori:Nedbørfelt til Indiahavet